Diari Oficial de la Generalitat Valenciana


Sumari del DOGV 1321, del 08-06-1990 (1990/817713)

ORDRE de 3 de maig de 1990, de la Conselleria d'Administració Pública, per la qual s'ordena la dissolució de l'agrupació, feta per al manteniment del Secretari i el personal en comú i integrada pels municipis de Llanera de Ranes i Torrella (València).
-----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/05/03/(4)/dof/vci/html**

### Dades del document

Número de DOGV
:   1321

Data del DOGV
:   08-06-1990

Secció del DOGV
:   DISPOSICIONS GENERALS

Número del document
:   1990/817713


Data del document
:   03-05-1990

Organisme emissor
:   Conselleria d'Administració Pública

Tipus de document
:   Ordre

ORDRE de 3 de maig de 1990, de la Conselleria d'Administració Pública per la qual s'ordena la dissolució de l'agrupació, feta per al manteniment del Secretari i el personal en comú i integrada pels municipis de LLanera de Ranes i Torrella (València).  
Els municipis de Llanera de Ranes i Torrella (València) es constituïren quan pertocava en agrupació per al manteniment en comú del Secretari i el personal.  
L'Ajuntament de Torrella, atesa la limitació del seu pressupost, ha manifestat la voluntat favorable a la dissolució d'aquesta agrupació, puix considera més convenient acollirse al Servei d'Assistència als Municipis creat per la Diputació, prèvia declaració d'exempció del manteniment del lloc de treball de la Secretaria. De la seua banda, l'Ajuntament de Llanera de Ranes ha manifestat la seua conformitat a la dissolució.  
L'expedient ha estat tramitat conformement a les prescripcions legals.  
En virtut d'això i fent ús de les facultats que m'han estat coferides pel Reial Decret 685/1979, de 13 de febrer, el qual regula la transferència d'aquestes competències, en relació al Decret 19/1985, de 21 de juny de la Presidència de la Generalitat Valenciana i el Decret 114/1985, de 25 de juliol, del Consell de la Generalitat Valenciana.  
ORDENE:  
Article primer  
Que es dissolga de l'agrupació dels municipis de Llanera de Ranes i Torrella (València), realitzada per al manteniment del lloc de treball de la Secretaria i el personal en comú.  
Article segon  
Que l'actual Secretari de l'agrupació, Sr. Ricardo Costa Sastre, quede adscrit a la Secretaria de l'Ajuntament de Llanera de Ranes.  
Que la Sra. Pilar Benito Serrano, auxiliar d'Administració General, i el Sr. Francisco López Martínez, algutzir pregoner, formaran part a partir d'ara de la plantilla de l'Ajuntament de Llanera de Ranes.  
Article tercer  
Que es trameta una còpia d'aquesta Ordre a la Direcció General de la Funció Pública, al Ministeri per a les Administracions Públiques, per tal que designe com a Secretari de l'Ajuntament de Llanera de Ranes, el Sr. Ricardo Costa Sastre, el qual en l'actualitat és Secretari de l'agrupació esmentada. Prèviament ha de classificar la plaça corresponent, i alhora ha de declarar, si fa al cas, exempt del manteniment del lloc de treball de la Secretaria a l'Ajuntament de Torrella.  
València, 3 de maig de 1990.  
El Conseller d'Administració Pública,  
EMERIT BONO I MARTINEZ


Còpia Permalink ELI